Stasjonen ble opprettet i 1963 av Det Lutherske Verdensforbund, etter initiativ av misjonæren Sigurd Aske som ledet stasjonen til 1967. Den hadde to kraftige kortbølgesendere på 100 kW med retningsantenner som dekket store deler av Afrika og Asia. En mellombølgesender dekket nærområdet. Stasjonen sendte både på engelsk og fransk og flere afrikanske og asiatiske språk.